# Saga (còmic)

Saga és una sèrie de còmics space opera i fantasia èpica escrita per Brian K. Vaughan i il·lustrada per Fiona Staples, publicada mensualment per Image Comics amb un gran èxit de vendes. La sèrie està fortament influenciada per Star Wars i es basa en les idees que Vaughan va tenir tant de nen com sent pare. Es representa un matrimoni, Alana i Marko, d'unes races extraterrestres llargament en guerra, i que van fugir de les autoritats dels dos bàndols de la guerra galàctica que lluitaven per tenir cura de la seva filla, Hazel, que neix al començament de la sèrie i narra la sèrie ja d'adulta. La sèrie és reconeguda pel seu retrat de la diversitat ètnica, sexual i social, i el seu tractament de la guerra.
El còmic ha sigut descrit en els resums com "Star Wars es barreja amb Joc de trons", i pels crítics com evocatiu tant de la ciència-ficció i de fantasies èpiques com El Senyor dels Anells i d'obres clàssiques com Romeu i Julieta.
El primer número de Saga es va publicar el 14 de març de 2012, amb bones crítiques i venda completa de la primera impressió. La sèrie ha guanyat diversos premis Eisner el 2013, 2014, 2015 i la primera col·lecció en TPB va guanyar el premi Hugo a millor història gràfica el 2013. L'estiu de 2018, amb la publicació del número 54, Vaughan va anunciar una pausa d'aproximadament un any, després del qual ell i Staples continuarien amb la publicació de l'obra. El 9 d'octubre de 2021 Image Comics va anunciar que es reprendria la publicació de Saga amb el número 55. un doble número de 44 pàgines, el 26 de gener de 2022.

## Publicacions

L'editorial Image Comics publica la sèrie en paper per volums que recullen 6 capítols cada un.
Els títols publicats fins ara són:
| Títol | Capítols | Any de publicació - Image Comics |
| Saga Volume ONE | 1 - 6 | 2012 |
| Saga Volume TWO | 7 - 12 | 2013 |
| Saga Volume THREE | 13 - 18 | 2014 |
| Saga Volume FOUR | 19 - 24 | 2014 |
| Saga Volume FIVE | 25 - 30 | 2015 |
| Saga Volume SIX | 31 - 36 | 2016 |
| Saga Volume SEVEN | 37 - 42 | 2017 |
| Saga Volume EIGHT | 43 - 48 | 2018 |
| Saga Volume NINE | 49 - 54 | 2018 |

## Referències

* ↑ Johnston, Rich. «Saga Appears On The Big Bang Theory Over *That* Cover» (en anglès). Bleeding Cool, 05-02-2016.
* ↑ «SAGA and Fiona Staples Rocket to Hugo Award Nominations» (en anglès). Image Comics, 22-04-2014. [Consulta: 5 maig 2016].
* ↑ Zalben, Alex. «The 'Saga' Of Brian K. Vaughan: How He Went From Runaway Kids To Epic Fantasy» (en anglès). MTV Geek. Arxivat de l'original el 2015-09-16. [Consulta: 3 maig 2016].
* ↑ Bauman. «Nadia» (en anglès). Women Write About Comics, 20-03-2015.
* ↑ bug, ambush. «AICN COMICS REVIEWS: Brian K. Vaughan's SAGA! FAIREST! UNCANNY X-MEN! AKA! & MORE!!!» (en anglès). [Consulta: 9 març 2024].
* ↑ Richards, Ron. «ADVANCE REVIEW: SAGA #1 (Spoiler Free)» (en anglès americà), 05-03-2012. [Consulta: 9 març 2024].
* ↑ «Los Eternautas – Para los amantes del Comic». [Consulta: 9 març 2024].
* ↑ «BRIAN K. VAUGHAN & FIONA STAPLES’ SAGA RETURNS IN JANUARY 2022» (en anglès). [Consulta: 9 març 2024].
* ↑ published, Chris Arrant. «Saga, the seminal sci-fi fantasy comic, returns in 2022» (en anglès), 11-10-2021. [Consulta: 9 març 2024].
Viccionari